*****

ΚΑΝΟΝΙΣΜΟΣ (ΕΟΚ) αριθ. 1061/85 ΤΗΣ ΕΠΙΤΡΟΠΗΣ

της 25ης Απριλίου 1985

που τροποποιεί τον κανονισμό (ΕΟΚ) αριθ. 3749/83 όσον αφορά τα ποσά τα οποία

εκφράζονται σε ECU

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3562/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 1 παράγραφος 3,

τον κανονισμό (ΕΟΚ) αριθ. 3563/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για τα κλωστοϋφαντουργικά προϊόντα καταγωγής αναπτυσσόμενων χωρών (2), και ιδίως το άρθρο 1 παράγραφος 3,

τον κανονισμό (ΕΟΚ) αριθ. 3564/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα γεωργικά προϊόντα καταγωγής αναπτυσσόμενων χωρών (3), και ιδίως το άρθρο 1 παράγραφος 3,

την απόφαση 84/637/ΕΚΑΧ των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στο πλαίσιο του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα σιδηρουργικά προϊόντα καταγωγής αναπτυσσόμενων χωρών (4), και ιδίως το άρθρο 1 παράγραφος 2,

Εκτιμώντας:

ότι, για να ληφθεί υπόψη η νομισματική εξέλιξη, πρέπει να τροποποιηθούν τα ποσά που είχαν καθορισθεί για το 1983 και έχουν εκφραστεί σε ευρωπαϊκές λογιστικές μονάδες (ECU), τα οποία περιλαμβάνονται στα άρθρα 7 και 10 του κανονισμού (ΕΟΚ) αριθ. 3749/83 της Επιτροπής της 23ης Δεκεμβρίου 1983 περί του ορισμού της εννοίας των προϊόντων καταγωγής για την εφαρμογή δασμολογικών προτιμήσεων χορηγουμένων από την Ευρωπαϊκή Οικονομική Κοινότητα σε ορισμένα προϊόντα αναπτυσσομένων χωρών (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3749/83 τροποποιείται ως εξής:

1. Στο άρθρο 7 παράγραφος 2, το ποσό «2 000 ECU» αντικαθίσταται από το ποσό «2 355 ECU».

2. Η υποσημείωση που αναφέρεται στο άρθρο 7 παράγραφος 2 αντικαθίσταται από το ακόλουθο κείμενο:

«Η ισοτιμία της ECU σε εθνικά νομίσματα είναι η ακόλουθη:

1.2.3 // // 45,3837 // βελγικά φράγκα/

φράγκα Λουξεμβούργου // // 2,23596 // γερμανικά μάρκα // // 2,52050 // ολλανδικά φιορίνια // 1 ECU // 0,592085 // λίρες στερλίνες // // 8,09937 // δανικές κορόνες // // 6,85840 // γαλλικά φράγκα // // 1 383,98 // ιταλικές λίρες // // 0,721675 // ιρλανδικές λίρες // // 92,1772 // δραχμές

Τα ποσά σε εθνικά νομίσματα τα οποία προκύπτουν από τη μετατροπή των ποσών σε ECU είναι δυνατόν να στρογγυλοποιηθούν.»

3. Στο άρθρο 10 παράγραφος 2 δεύτερο εδάφιο, τα ποσά «140 ECU» και «400 ECU» αντικαθίστανται αντιστοίχως από τα ποσά «165 ECU» και «470 ECU».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Απριλίου 1985.

Για την Επιτροπή

COCKFIELD

Αντιπρόεδρος

(1) ΕΕ αριθ. L 338 της 27. 12. 1984, σ. 1.

(2) ΕΕ αριθ. L 338 της 27. 12. 1984, σ. 98.

(3) ΕΕ αριθ. L 338 της 27. 12. 1984, σ. 183.

(4) ΕΕ αριθ. L 338 της 27. 12. 1984, σ. 225.

(5) ΕΕ αριθ. L 372 της 31. 12. 1983, σ. 1.